armvectores/hy_wikipedia_2023 huggingface dataset:
Դոնդյուշանի

Դոնդյուշանի (մոլդ.՝ Dondușeni, Дондушень), քաղաք Մոլդովայում, հանդիսանում է Դոնդյուշանի շրջանի կենտրոնը։


== Աշխարհագրություն ==
Քաղաքը գտնվում է Բելցի—Օկնիցա եկաթուղային գծի վրա։


== Տեղանուններ ==
Կա տեսակետ, որ քաղաքի անվանումը վերցված է Դոնդոշ կամ Դոնդեշ ազգանուններից։ Սակայն տեղի բնակչության մեջ կա լեգենդ, որ նախկինում այստեղ բնակության է եկել Դոնդա անունով կին, որի անունով էլ կոչվել է քաղաքը։
Համաձայն ամենատարածված վարկածի բնակավայրի «Դոնդյուշանի» անվանումը ենթադրաբար գալիս է այստեղի չինացի բնակիչներից մեկի անունից, որին անվանում էին պարոն Շեն («Դոմուլ Շեն» մոլդովերենից թարգմանաբար նշանակում է՝ «պարոն Շեն»)։


== Պատմություն ==
Քաղաքի մասին առաջին հիշատակությունները արվել են XVI դարում։
1812—1917 թվականներին Դոնդյուշանին մտել է Բեսարաբյան գավառի կազմի մեջ։
1882 թվականին Դոնդյուշանիում կառուցվել է կայարան, 1883 թվականին երկաթգիծ։
1902—1905 թվականներին կառուցվել են պոմպակայան և ջրաշտարակ։ 1905 թվականին ներկայիս Անկախության փողոցում սկսվում է առաջին բնակելի տների կառուցումը։ 1910 թվականին կազմակերպվեց առաջին տոնավաճառը։ 1915-ին բացվեցին առաջին արհեստագործական և առևտրային հաստատությունները։ Քաղաքում հիմնվում է խեցեգործական արտադրություն ինչը կապված է մոտակա գյուղերում խեցեգործության զարգացման հետ։
1918 թվականի հունվարի 26-ին Դոնդյուշանի եկած ռումինացի զինվորականները առգրավեցին 160 տոննա ալյուր։ 1918 թվականի մարտի 27-ին բնակավայրը մտավ Ռումինիայի կազմի մեջ։
1920—1930 թվականներին Դոնդյուշանիում գործում էին տարբեր տեսակի առանձին սիոնիստական կուսակցություններ և կազմակերպություններ։
1940 թվականին Բանվորա-գյուղացիական Կարմիր բանակի կողմից Մոլդովաան օկուպացվեց և քաղաքը մտավ նոր կազմավորվող ՄԽՍՀ-ի կազմի մեջ։ 1941 թվականին ռումինական օկուպանտների ղեկավարության կողմից հրամայվեց Տիրասպոլ աքսորել տեղի հրեաներին։
1950-ական թվականներին սկսվեց բնակավայրի արագ զարգացումըа: 1958 թվականին բնակավայրը դարձավ քաղատիպ ավան։ 1963 թվականին Դոնդյուշանին դառնում է վարչական կենտրոն ։
ՄԽՍՀ-ի ժամանակաշրջանում Դոնդյուշանիում կար շաքարի ու հացի գործարաններ և մսի արտադրամաս։


== Երկվորյակ քաղաքներ ==
Սիբիու (Ռումինիա)


== Հայտնի բնիկներ ==
Ալեքսանդր Հելման (ծնվ. 1933)՝ դրամատուրգ, գրող, մասնագետ, հրապարակախոս, հասարակական և քաղաքական գործիչ։
Յոզեֆ Լանդե (1912—2000)՝ հրեական ծագում ունեցող բրազիլացի պոետ, Իդիշի հեղինակն է։
Բորիս Ռաիսով (1928—1985)՝ օպերային երգիչ (բարիտոն), Մոլդովայի ժողովրդական արտիստ (1980)։
Մոշե Սամբատոն (1913—1988)՝ հրեա գրող, գրականագետ։
Լիդյա Ֆրեյման (1920—1992)՝ լատվիացի դերասանուհի, ԽՍՀՄ ժողովրդական արտիստ (1970)։


== Ծանոթագրություններ ==
Ինֆարկտ

Ինֆարկտ (լատ.՝ infarcire - դաջել, նախշել), օրգանում կամ հյուսվածքում մեռուկի օջախ, որը ծագում է անբավարար արյունամատակարարման հետևանքով դեպի տվյալ օջախ։ Ուստի ինֆարկտն անվանում են նաև անոթային կամ իշեմիկ մեռուկ։ Ըստ էության ինֆարկտը իշեմիայի հետևանք է և նրա ծայրագույն արտահայտությունը։ Այն կարող է առաջանալ զարկերակի խցանման, պատռվածքի, մեխանիկական սեղմումի կամ անոթասեղմման հետևանքով։
Ինֆարկտի տեսքը և նրա կազմությունը կարող են տարբեր լինել։
Հաճախ ինֆարկտները լինում են սեպաձև։ Սեպի հիմն ուղղված է պատիճի կողմը, սուր մասը՝ օրգանի դրունքի կողմը։ Այս ձևի ինֆարկտները առաջանում են փայծաղում, երիկամներում, թոքերում, որոշվում է այդ օրգանների անոթակերտվածքով՝ դրանց զարկերակների ճյուղավորումով՝ գլխավոր տիպով։ Հազվադեպ ինֆարկտներն ունենում են անկանոն ձև։ Այդպիսի ինֆարկտները հանդիպում են սրտում, ուղեղում, աղիներում, այսինքն՝ որտեղ գերակշռում է զարկերակների ոչ թե գլխավոր, այլ ճյուղավորման խառը կամ ցրիվ տիպը։ Ինֆարկտը կարող է ընդգրկել օրգանի մեծ մասը կամ օրգանն ամբողջությամբ կամ հայտնաբերվում է մանրադիտակի տակ։
Ժողովածու (2776)

Ժողովածու (2776), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում)։ Ձեռագիրը գրվել է 1335 թվականին Գրիգոր Երեց գրիչի կողմից։ Ստացողը եղել է Եղիտ արքեպիսկոպոսն։ Գրված է թղթի վրա, որը ունի 22×15,8 չափս։ Ձեռագիրը կազմված է 274 թերթից։ Գրված է միասյուն, երկսյուն, բոլորգիր, նոտրգիրով։ Ունի կիսախորան, լուսանցազարդ մանրանկարներ։ Պահպանակը ունի 1 էջ, գրված է՝ մագաղաթի վրա՝ բոլորագիծ երկաթագիրով։ Կազմը` կաշեպատ տախտակ, աստառը՝ կապույտ կտավ։ Հիշատակարաններ՝ 272բ (1182), 263ա, 264բ, 200բ, 201ա, 227բ, 142բ, 273բ, 32ա։


== Բովանդակություն ==
Մխիթար Գոշի դատաստանագիրք։
Օրենք յաղթող թագավորաց։
Համառոտ ժողովումն օրինաց վերստին։
Յովհ․ Տարբերունոյ Ոտանավոր։
Ի հասարակաց խրատուց Յովհ․ Երզնկացոյ։
Մատթ․ Ձագայարոյցի ներբողեան։
Եստյեայ թուղթ առ տեր Մատթեոսն։
Հարցմունք երիտասարդի և պատասխանիք Մակարայ։
Թուղթ արևելյան առ Կոստանդին կաթողիկոս։
Յովհանիսիկի Ծարեցվոյ պատմութին Աղվանից աշխարհին։


== Ծանոթագրություններ ==
Kismet (երգ)

Kismet, բուլղարացի երգիչներ Ելիցա Թոդորովայի և Ստոյան Յանկուլովի երգն է։ Երգի խոսքերի հեղինակներն են՝ Ելիցա Թոդորովան և Բիստրիշկի բաբին, իսկ երաժշտության հեղինակները՝ Ելիցա Թոդորովան, Ստոյան Յանլուլովը և Ջոնաթան Տեսեյ Կինտարը։
Այս երգով Ելիցան և Ստոյան պետք է ներկայացնեին Բուլղարիան Եվրատեսիլ 2013 երգի մրցույթում, սակայն 2013 թվականի մարտի 11-ին հայտարարվեց, որ Բուլղարիան մրցույթում ներկայացնելու է մեկ այլ երգ։
Արագուա (նահանգ)

Արագուա (իսպ.՝ Estado Aragua), Վենեսուելայի 23 նահանգներից մեկը։ Նահանգը գտնվում է Վենեսուելայի հյուսիսայան հատվածում։
Նահանգի պաշտոնական լեզուն իսպաներենն է։ Տարածված կրոնը կաթոլիկ քրիստոնեությունը։
Նահանգի տարածքը կազմում է 232,44 կմ²։ Համարվում է Վենեսուելայի 6-րդ ամենամեծ նահանգը։
Բնակչությունը ըստ 2011 թվականի մարդահամարի տվյալների, կազմում է 1 630 308 մարդ։ Համարվում է 6-րդ ամենաշատ բնակչություն ունեցող նահանգը։
Բնակչության խտությունը՝ 232,44 մարդ/կմ²։


== Տես նաև ==
Վենեսուելայի վարչական բաժանում
Վենեսուելա


== Ծանոթագրություններ ==
Կարալեթի

Կարալեթի (վրաց.՝ კარალეთი), գյուղ Վրաստանում։ Գտնվում է Շիդա Քարթլի մարզի Գորիի շրջանում։


== Դիրք ==
Գտնվում է ծովի մակարդակից 650 մետր բարձրության վրա։ Շրջկենտրոն Գորիից հեռու է 8 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 6196 մարդ։


== Ծանոթագրություններ ==
Տուկաևսկի շրջան

Տուկաևսկի շրջան (ռուս.՝ Тукаевский район), մունիցիպալ շրջան Ռուսաստանի Դաշնության Թաթարստան հանրապետությունում։
Ստեղծվել է 1930 թվականին։ Վարչական կենտրոնը՝ Նաբերեժնիե Չելնի։


== Աշխարհագրություն ==
Շրջանի տարածքի մակերեսը կազմում է 1744 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 37196 մարդ։ Բնակչության խտությունը կազմում էր 21,33 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Թովլա

Թովլա, գյուղ Արևմտյան Հայաստանում, Կիլիկիայի  Մարաշի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Կիլիկիայի հայաբնակ բնակավայրեր


== Ծանոթագրություններ ==
Girl Gone Wild

«Girl Gone Wild», ամերիկացի երգչուհի Մադոննայի երգը՝ թողարկված 2012 թվականի մարտի 2-ին։ Երգը դարձել է նրա տասերկուերրորդ MDNA ալբոմի երկրորդ սինգլը։ Երաժշտությունը ունի պարային և թեթևամիտ մոտիվներ, իսկ կատարումը հիշեցնում է «Act of Contrition» երգը Like a Prayer ալբոմից։


== Տեսահոլովակ ==
Երգի տեսահոլովակը նկարահանել են նորաձևության ոլորտում աշխատող լուսանկարիչներ Mert-ը և Marcus-ը, ովքեր նախկինում Մադոննայի հետ աշխատել են Interview ամսագրի համար լուսանկերների շարքի և MDNA ալբոմի լուսանկարների ստեղծման ժամանակ։ Տեսահոլովակի պրեմիերան կայացել է 2012 թվականի մարտի 21-ին։
«Girl Gone Wild» երգի տեսահոլովակը ցույց են տվել համացանցով, բայց արգելվել է ցույց տալ YouTube-ում անչափահասների համար, որովհետև տեսահոլովակում շատ են կիսամերկ տեսարանները։
Տեսահոլովակում Մադոննայի հետ նկարահանվել են ուկրաինական «Kazaky» խմբի անդամները։


== Երգացանկ ==
CD Single / 12" Picture Disc«Girl Gone Wild» (Album version) — 3:43
«Girl Gone Wild» (Justin Cognito Extended Remix) — 4:48CD Maxi-Single / iTunes Digital Remixes«Girl Gone Wild» (Madonna vs Avicii — Avicii’s UMF Mix) — 5:16
«Girl Gone Wild» (Dave Audé Remix) — 8:05
«Girl Gone Wild» (Justin Cognito Remix) — 4:48
«Girl Gone Wild» (Kim Fai Remix) — 6:33
«Girl Gone Wild» (Lucky Date Remix) — 5:06
«Girl Gone Wild» (Offer Nissim Remix) — 6:49
«Girl Gone Wild» (Dada Life Remix) — 5:15
«Girl Gone Wild» (Rebirth Remix) — 6:49Promo CD Single«Girl Gone Wild» (Album version) — 3:43
«Girl Gone Wild» (Dave Audé Remix) — 8:05
«Girl Gone Wild» (Justin Cognito Remix) — 4:48


== Հիթ-շքերթներ ==


=== Հավաստագրումներ ===


== Թողարման ժամանակագրություն ==


== Ծանոթագրություններ ==
Կոպա դել Ռեյ եզրափակիչ 1903

Կոպա դել Ռեյ եզրափակիչ 1903, Կոպա դել Ռեյի 1-ին խաղարկությունն է։ Որում հաղթեց «Ատլետիկ Բիլբաո» ֆուտբոլային ակումբը 3-2 հաշվով՝ «Մադրիդին»։ Խաղը կայացել է Մադրիդի Հիպոդրոմո մարզադաշտում։
(240) Վանադիս

(240) Վանադիս (անգլ.՝ Vanadis), աստերոիդ աստերոիդների հիմնական գոտում։ Հայտնաբերվել է 1884 թվականի օգոստոսի 27-ին Ալֆոնս Բորելիի կողմից Մարսելում։
Միջին հեռավորությունը Արեգակից կազմում է 2,664708 ա. մ., առավելագույնը մոտենում է 2,115 ա. մ. հեռավորության վրա և հեռանում 3,2144 ա. մ., իսկ Երկրի ուղեծրին Վանադիս աստերոիդը նվազագույնը մոտենում է 1,1275 ա. մ. հեռավորության վրա։ Արեգակի շուրջ մեկ ամբողջական պտույտ է կատարում 1588,81 երկրային օրվա ընթացքում, իր ուղեծրով շարժվելով միջինում 0,226584 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,1° անկյուն։
Ըստ Տոլենի սպեկտրալ դասակարգման պատկանում է C դասին։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(240) Վանադիս աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Խաղալիք (ֆիլմ)

Անվան այլ կիրառումների համար տե՛ս՝ Խաղալիք (այլ կիրառումներ)«Խաղալիք» (ֆր.՝ Le Jouet), ֆրանսիական կինոկատակերգություն։ Նկարահանել է ռեժիսոր Ֆրանսիս Վեբերը 1976 թվականին։


== Սյուժե ==
Ֆրանսուա Պերենը գործազուրկ լրագրող է։ Երկար որոնումներից հետո հաջողվում է աշխատանք ստանալ «France Hebdo» թերթում։ Պերենի առաջին լուրջ առաջադրանքը եղավ խաղալիքների խանութի մասին հոդված գրելը, որը, ինչպես և թերթը, պատկանում է միլիոնատեր Պիեր Ռոմբալ–Կոշեին։ Վերջինս կառավարում է իր ֆինասական «կայսրությունը» բռնակալի նման (օրինակ՝ աշխատանքից հեռացնում է մի լրագրողի միայն այն պատճառով, որ նրա ձեռքերը խոնավ են)։
Խանութում Պերենին նկատում է միլիոնատիրոջ տղան՝ Էրիկը, ում բերել էին խաղալիք գնելու։ Պերենը տղային դուր է գալիս, և վերջինս համառորեն պնդում է, որ իր համար որպես խաղալիք գնեն հենց Պերենին։ Պերենը դիմադրում է, բայց խանութի տնօրենը և թերթի գլխավոր խմբագիրը՝ Բլենակը, համոզում են նրան տեղափոխվել միլիոնատիրոջ տուն, որպես խաղալիք։ Չնայած նվաստացուցիչ վիճակին, որում հայտնվել էր, Պերենը չի կորցնում արժանապատվությունը։ Խաղալով Էրիկի հետ, ճանաչելով նրան մոտիկից՝ լրագրողը որոշում է զբաղվել տղայի դաստիարակությամբ։ Ավելի ուշ Բլենակի շնորհիվ պարզ է դառնում, որ տղան ունի հոգեբանական խնդիրներ՝ կապված ծնողների բաժանման և հոր յուրօրինակ բնավորության հետ։ Բայց Պերենը կարողանում է ընկերանալ երեխայի հետ և ցույց տալ նրան իր և հոր եսասիրության և հանդիմանական բնավորության տհաճ էությունը։ Պերենի և Էրիկի զբաղմունքներից է դառնում երգիծական թերթի թողարկումը, որն առաջացնում է Ռոմբալ–Կոշեի սաստիկ կատաղությունը, բայց միևնույն ժամանակ ձևավորվում է ակամա հարգանք Պերենի հանդեպ։


== Ծանոթագրություններ ==


== Արտաքին հղումներ ==
http://www.cinemovies.fr/film/le-jouet_e74837(չաշխատող հղում)
Հայոց ձոր (այլ կիրառումներ)

Հայոց ձոր կարող է վերաբերվել.

Հայոց ձոր (Երվանդունիք), գավառ գավառ Մեծ Հայքի Վասպուրական նահանգում (ներկայիս Թուրքիայի Հանրապետության Վանի մարզի տարածքում)։
Հայոց ձոր (Կղզի, Գյուրփընար), 20-րդ դարի սկզբին գյուղ, իսկ այժմ՝ քաղաք գավառ Մեծ Հայքի Վասպուրական նահանգում (ներկայիս Թուրքիայի Հանրապետության Վանի մարզի տարածքում)։
Հայոց ձորի շրջան (Գյուրփընարի շրջան), ներկայիս Թուրքիայի Հանրապետության Վանի մարզի շրջաններից։
Մաշան և գազանները

«Մաշան և գազանները» (ռուս.՝ «Маша и звери»), ռուսական գեղարվեստական ֆիլմ, որը նկարահանել է ռեժիսոր Միխայիլ Յուզովսկին 1995 թվականին։ Միխայիլ Յուզովսկու վերջին ֆիլմն է։


== Սյուժե ==
Մաշան ապրում է ժամանակակից Մոսկվայում։ Արձակուրդին նա մեկնում է տատի մոտ։ Մաշան ընկերուհիների հետ գնում է անտառ՝ սունկ հավաքելու, որտեղ կորչում է և հայտնվում հեքիաթային աշխարհում։
Մաշան գտնում է մի տուն, որտեղ ապրում են երեք արջ, իսկ տան կողքին ապրում են նրանց հարևանները՝ անհայտ փոքրիկ կենդանիներ, կատուն, աղվեսը, հավը և թութակը։ Նա մտնում է տուն, համտեսում է մեղր։ Երբ նա ցանկանում է քնել, լսում է աղվեսի երաժշտությունը և նայում է պատուհանից դուրս։ Այդ ժամանակ տուն են գալիս տանտերերը՝ հայր արջ Միխայիլ Իվանովիչը, մայր արջ Նաստասյա Պետրովնան և արջուկը՝ Միշուտկան, իսկ Մաշան թաքնվում է։ Նրանք իմանում են, որ ինչ-որ մեկը կա իրենց տանը։ Դրանից հետո նրանք գտնում են Մաշային մահճակալի տակ և թույլ են տալիս նրան աշխատել տանը։ Մաշան մնում է արջերի հետ և հոգ է տանում նրանց համար։
Երեք արջերի աշխատանքը կատարելուց հետո Մաշան ասում է Միխայիլ Իվանովիչին, որ ցանկանում է գյուղ վերադառնալ կարկանդակներով, և Միխայիլ Իվանովիչը հավաքում է դրանք։ Մաշան թաքնվում է կարկանդակների զամբյուղում, և Միխայիլ Իվանովիչը գնում է գյուղ։ Ճանապարհին Մաշան Միխայիլ Իվանովիչին խորհուրդ է տալիս չուտել իր կարկանդակները։ Նա հասնում է գյուղ և թողնում է զամբյուղը տատիկի տան կողքին, որից հետո փախչում է։ Այն բանից հետո, երբ Մաշան դուրս է գալիս զամբյուղից և տատիկին տալիս կարկանդակները, նա վերադառնում է Մոսկվա։


== Դերերում ==
Լիզա Չեպուրնայա – Մաշա
Օլեգ Անոֆրիև – պապիկ (նաև կատվի, աքաղաղի և բոլոր երեք արջերի վոկալը)
Մարինա Յակովլևա – մայր 
Լյուբով Սոկոլովա – տատ
Վիկա Բելովա – ընկերուհի
Տանըա Կուկուշկինա – ընկերուհի
Վերոնիկա Սարկիսովա – ընկերուհի
Վլադիմիր Բեզգոդկո – անհայտ գազան
Վալերի Ալեքսանդրովիչ
Տատյանա Իվչենկո
Իվան Սուվորով
Վադիմ Շևցով


== Նկարահանող խումբ ==
Սցենարի հեղինակ և բեմադրող ռեժիսոր՝ Միխայիլ Յուզովսկի
Օպերատոր՝ Վլադիմիր Սապոժնիկով
Կոմպոզիտոր՝ Անդրեյ Բատուրին
Բեմադրող նկարիչ՝ Անատոլի Անֆիլով
Հնարքի նկարահանումների նկարիչ՝ Վլադիմիր Պտիցին
Հնչյունային օպերատոր՝ Լեոնիդ Վեյտկով
Երաժշտության ձայնագրություն՝ Սերգեյ Ռեմեզովի
Կոստյումների նկարիչ՝ Թամարա Գորշենինա
Նկարիչ-դիմահարդար՝ Իրինա Տոլմաչովա
Ռեժիսոր՝ Սվետլանա Ռիմալիս
Մոնտաժող՝ Սվետլանա ԴեսնիցկայաՀամակցված նկարահանումներ․

Օպերատոր՝ Իրժի Միլֆայթ
Նկարիչ՝ Իրժի Շտամֆեստ
Ֆիլմի տնօրեն՝ Դավիթ Պրոբեր


== Ծանոթագրություններ ==


== Արտաքին հղումներ ==
«Մաշան և գազանները»(անգլ.) ֆիլմը Internet Movie Database կայքում
 «Մաշան և գազանները» ֆիլմը  Գորկու անվան կինոստուդիայի կայքում
Ժդանովկա (գյուղ, Խմելնիկի շրջան)

Անվան այլ կիրառումների համար տե՛ս՝ ԺդանովկաԺդանովկա (ուկրաիներեն՝ Жданівка), գյուղ Ուկրաինայի Վիննիցայի մարզի Խմելնիկի շրջանում։ Հիմնադրվել է 1788 թվականին։
2001 թվականի տվյալներով Ժդանովկա գյուղում բնակվում էր 2 015 մարդ։ Բնակավայրը զբաղեցնում է 4,8 կմ² տարածք։ Բնակչության խտությունը կազմում էր 419,79 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Արջամատու Մարին

Արջամատու Մարին, վայր բնույթն անորոշ։ Գտնվում էր Տայքում, Խոտրջրի շրջանում։ Հիշատակված է «Հուշամատյան Խոտրջրի» մեջ։


== Ծանոթագրություններ ==
Վարժան դի Մինաս

Վարժան դի Մինաս (պորտ.՝ Varjão de Minas), համայնք Բրազիլիայում՝ Մինաս Ժերայս նահանգի կազմում։ Գտնվում է Մինաս Ժերայս նահանգի Հարավ-արևմտյան մասում։ Մտնում է Անդրելանդիյա գավառի կազմի մեջ։ Բնակչությունը կազմում է 5281 մարդ՝ 2006 թվականի տվյալներով։ Գրավում է 652,789 կմ2 տարածք։ Բնակչության խտությունը կազմում է՝ 8,1 մարդ/կմ2։


== Պատմություն ==
Քաղաքը հիմնադրվել է 1995 թվականի հոկտեմբերի 22-ին։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է՝ 41.194.465,00 ռեալ (տվյալները Բրազիլիայի աշխարհագրության և վիճակագրության ինստիտուտի)
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է՝ 8.214,25 ռեալ (տվյալները Բրազիլիայի աշխարհագրության և վիճակագրության ինստիտուտի)
Մարդկային ներուժի զարգացման ինդեքսը, 2000 թվականի դրությամբ, կազմում է՝ 0,736 (տվյալները ՄԱԿ-ի զարգացման ծրագրի)։


== Աշխարհագրություն ==
Կլիման տարածքում լեռնային արևադրձային է։
Գուաժարա Միրինի գավառ

Գուաժարա Միրինիի գավառ (պորտ.՝ Microrregião de Guajará-Mirim), գավառ Բրազիլիայում, մտնում է Ռոնդոնիա նահանգի մեջ։ Մտնում է Մադեյրա Գուապորե նահանգի մեջ։ Բնակչությունը կազմում է 71 427 մարդ 2006 թվականի տվյալով։ Զբաղեցված տարածքը 42 324,822 կմ²։ Բնակչության խտությունը 1,7 մարդ/կմ²։


== Գավառի կազմ ==
Գավառի կազմի մեջ են մտնում հետևյալ համայնքները.

Գուաժարա Միրին
Կոստա Մարկիս
Սան Ֆրանսիսկու դու Գուապորե
Latvijas Radio

Latvijas Radio (լատ.` Latvijas Radio, LR), լատվիական ռադիոընկերություն։ Ռադիոընկերությունը հիմնադրվել է 1925 թվականին՝ Ռիգա քաղաքում։ Առաջին հեռարձակումը տեղի է ունեցել 1940 թվականին։ Ռադիոընկերությունը 1993 թվականի հունվարի 1-ից մտնում է «Եվրոպական հեռարձակողների միության» (Եհմ) կազմի մեջ։
Latvijas Radio-ն ունեցել է հեռարձակումներ Շվեդիայում՝ 1960 թվականից 1995 թվականների ընթացքում։


== Ծրագրեր ==
Latvijas Radio 1
Latvijas Radio 2
Latvijas Radio 3 - Կլասիկա
Latvijas Radio 4Հեռարձակվում է УКВ CCIR և УКВ OIRT ալիքների եթերում։


== Ծանոթագրություններ ==


== Արտաքին հղումներ ==
Latvijas Radio-ի պաշտոնական կայքը
Հրոտից (անձնավորություն)

Հրոտիցը Հայկ Աղեղնավորի կրտսեր որդին է եղել։
Ըստ առասպելի, նա ամռան կեսին արթուն էր մնում մի ամբողջ ամիս, խուտուտ տալիս քնով անցած շինականների կողքերին, բոլորին մղում աշխատանքի և թույլ չէր տալիս, որ ո՛չ հացահատիկի հասկերը կծղեն արտերում, ո՛չ էլ խոտը չորանա մարգերում ու հանդերում։


== Ծանոթագրություններ ==
Իտալիայի ռազմաօդային ուժեր

Իտալիայի ռազմաօդային ուժեր (իտալերեն՝ Aeronautica Militare Italiana), Իտալիայի Հանրապետության զինված ուժերից մեկը։ Իտալիայի ռազմաօդային ուժերը հիմնադրվել են 1923 թվականի մարտի 28-ին Իտալիայի թագավորության վերջին թագավոր Վիկտոր Էմանուիլ III-ի կողմից որպես Regia Aeronautica (Թագավորական ռազմաօդային ուժեր)։ Երկրորդ համաշխարհային պատերազմի ավարտից հետո, երբ Իտալիան դարձել էր հանրապետություն, Regia Aeronautica-ը ստացել է ներկայիս անվանումը։
2014 թվականի դրությամբ՝ Իտալիայի ռազմաօդային ուժերը շահագործել են ընդհանուր առմամբ 557 ինքնաթիռներ, այդ թվում, 12 անօդաչու ինքնաթիռներ, ևս 75 F-35 նախատեսվում է։


== Պատմություն ==
Իտալիան եղել է առաջին պետությունը, որը ինքնթիռեր է կիրառել ռազմական գործողություններում (1911-1912 թվականներին իտալա-թուրքական պատերազմի ժամանակ)։ Իտալիայի ռազմաօդային ուժերը հիմնադրվել են 1923 թվականի մարտի 28-ին Իտալիայի թագավորության վերջին թագավոր Վիկտոր Էմանուիլ III-ի կողմից որպես Regia Aeronautica (Թագավորական ռազմաօդային ուժեր)։ Ուժերը մասնակցել են իտալա-եթովպական պատերազմին և Իսպանիայում քաղաքացիական պատերազմին։ 1940 թվականին Իտալիայի Երկրորդ համաշխարհային պատերազմ մուտք գործելու պահին ռազմաօդային ուժերն ունեցել են ավելի քան 3000 ինքնաթիռ, սակայն դրանցից քիչ քան 60 %-ն էին պատրաստ պատերազմի։
Պատերազմից հետո Իտալիայի ռազմաօդային ուժերի վրա մեծ սահմանափակումներ են դրվել, սակայն 1949 թվականին ՆԱՏՕ-ի ստեղծումը ազգային ռազմաօդային ուժերին ճանապարհ է բացել վերազինման, հիմնականում ամերիկյան մատակարարումների հաշվին։ Ամերիկյան որոշ ինքնաթիռների արտոնագրով արտադրության հետ մեկտեղ իտալական ավիարդյունաբերությունը թողարկել է նաև սեփական մշակման ինքնաթիռներ։


== Կառուցվածք ==


== Տարբերանշաններ ==


=== Գեներալներ և սպաներ ===


=== Սերժանտներ և զինվորներ ===


== Տես նաև ==
Իտալիայի զինված ուժեր
Իտալիայի ռազմածովային ուժեր


== Ծանոթագրություններ ==


== Գրականություն ==
Hackett James, ed. (փետրվարի 3, 2010)։ The Military Balance 2010։ London: Routledge։ ISBN 978-1-85743-557-3 
Malizia, Nicola. F-47D "Thunderbolt" (Aviolibri Records n.6) (Bilingual Italian/English). Rome, Italy: IBN Editore, 2005. 88-7565-021-7.
Mattioli, Marco. Lockheed P-38 Lightning in Italian Service, 1943–1955 (Aviolibri Records n.4) (Bilingual Italian/English). Rome, Italia: IBN Editore, 2004. 88-7565-010-1.


== Արտաքին հղումներ ==
Իտալիայի թագավորական բանակի պաշտոնական կայք
Իտալիայի ռազմաօդային ուժերի պաշտոնական էջ (իտալ.) (անգլ.)
Իտալիայի թագավորական ռազմաօդային ուժեր (իտալ.)
Ղարաբուլաղ (Գետաբեկի շրջան)

Ղարաբուլաղ, գյուղ Արևելյան Հայաստանի Ելիզավետպոլի նահանգի Ելիզավետպոլի գավառում, իսկ այնուհետև գյուղ Ադրբեջանական ՍՍՀ-ի Խանլարի շրջանում։


== Բնակչություն ==
1908 թվականին գյուղն ունեցել է 443 կովկասի թաթար բնակիչ։


== Տես նաև ==
Ելիզավետպոլի նահանգի հայաբնակ բնակավայրեր


== Ծանոթագրություններ ==
Մարխիդա

Մարխիդա (ռուս.՝ Мархида), գետ Ռուսաստանում, հոսում է Կոմի Հանրապետությունով։ Գետաբերանը գտնվում է Պեչորա գետի աջ ափին՝ 211 կմ հեռավորության վրա։ Գետի երկարությունը կազմում է 19 կմ։


== Ջրագրության տվյալներ ==
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Պեչորա, գետի ենթաավազան՝ ը Պեչորա գետի ավազաների վտակները մինչև թափվելը Ուսա, գետի գետային ավազանը՝ Պեչորա։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝

Ջրային օբյեկտի կոդը հանրային գրանցմամբ — 03050300212103000082707
Կոդը ըստ հիդրոլոգիական հետազոտության (ՌԴ) — 103008270
Ավազանի կոդը — 03.05.03.002
Ծավալի համարը ըստ ՌԴ-ի — 03
Թողարկումը ըստ ՌԴ-ի — 0


== Ծանոթագրություններ ==
Սաքսոն Գրամատիկուս

Սաքսոն Գրամատիկուս (լատ.՝ Saxo Grammaticus, մոտ 1150, Զելանդիա, Դանիա - 1220 կամ մոտ 1206), դանիացի տարեգիր, որը «Դաների գործերը» (լատ.՝ Gesta Danorum) տասնվեցհատորյա քրոնիկներում պատմել է Դանիայի հին լեգենդները և ավանդապատումները։ Նրանցից մեկի մոտիվներով էլ Շեքսպիրը գրել է «Համլետ» ողբերգությունը։
«Գործք դանիացոց» ստեղծագործության հեղինակն է։ Առաջին ինը գիրքը բովանդակում է հին սկանդինավյան պատմազրույցներ (Համլետի մասին ասքն օգտագործել է Ու․ Շեքսպիրը իր ողբերգության մեջ),մնացած յոթ գիրքը՝ մինչև 1185 թվականի Դանիայի պատմության վերաբերյալ նյութերը։ Սաքսոնը․ գրել է լատիներեն։ «Գործքը» առաջին անգամ հրատարակվել է 1514 թվականին, Փարիզում, բազմիցս թարգմանվել է դանիերեն, նաև գերմաներեն և անգլերեն։


== Ծանոթագրություններ ==
Վալեպիետրա

Վալեպիետրա (իտալերեն՝ Vallepietra), քաղաք Իտալիայում, տեղակայված է Լացիո մարզի Հռոմ գավառում։
Բնակչությունը կազմում է 326 մարդ (2008 թվական), բնակչության խտությունը 6 մարդ/քառ. կմ։ Զբաղեցնում է 52 քառ. կմ տարածք։ Փոստային ինդեքս - 20, հեռախոսային կոդ - 0774։


== Ժողովրդագրություն ==
Բնակչության դինամիկան։


== Քաղաքի վարչակազմ ==
Հեռախոս։ 0774 899031
Էլեկտրոնային հասցե։ info@comune-vallepietra.it
Պաշտոնական կայք։ http://www.comune-vallepietra.it/ Archived 2011-02-12 at the Wayback Machine.


== Արտաքին հղումներ ==
http://www.comune-vallepietra.it/ Archived 2011-02-12 at the Wayback Machine.
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Դրաբինովկա (գյուղ, Նովի Սանժարիի շրջան)

Անվան այլ կիրառումների համար տե՛ս՝ ԴրաբինովկաԴրաբինովկա (ուկրաիներեն՝ Драбинівка), գյուղ Ուկրաինայի Պոլտավայի մարզի Նովի Սանժարիի շրջանում։ Հիմնադրվել է 1787 թվականին։
2001 թվականի տվյալներով Դրաբինովկա գյուղում բնակվում էր 1 174 մարդ։ Բնակավայրը զբաղեցնում է 2659 կմ² տարածք։ Բնակչության խտությունը կազմում էր 441,52 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
(4509) Գորբացկի

(4509) Գորբացկի (անգլ.՝ Gorbatskij), աստերոիդ աստերոիդների հիմնական գոտում։ Հայտնաբերվել է 1917 թվականի սեպտեմբերի 23-ին Սերգեյ Բելյավսկու կողմից Սիմեիզում։
Միջին հեռավորությունը Արեգակից կազմում է 2,764251 ա. մ., առավելագույնը մոտենում է 2,0177 ա. մ. հեռավորության վրա և հեռանում 3,5108 ա. մ.։ Արեգակի շուրջ մեկ ամբողջական պտույտ է կատարում 1678,67 երկրային օրվա ընթացքում, իր ուղեծրով շարժվելով միջինում 0,214456 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 10,91° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(4509) Գորբացկի աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ջոյս Քալու

Ջոյս Քալու (անգլ.՝ Joyce Kalu, սեպտեմբերի 25, 1970(1970-09-25), Abia State, Նիգերիա և Ohafia, Abia State, Նիգերիա), նիգերիացի կինոդերասանուհի, պրոդյուսեր և կինոռեժիսոր:  


== Կենսագրություն ==
Ջոյս Քալուն ծնվել է 1970 թվականի սեպտեմբերի 25-ին, Նիգերիայի հարավարևելյան Աբիա նահանգի Օհաֆիա քաղաքում: Վերջերս ամուսնացել է, ունի երեք երեխա: Աբիա նահանգի դպրոցներում տարրական ու միջնակարգ կրթություն ստանալուց հետո ուսանել է Լագոսի համալսարանում, ձեռք բերել մարքեթինգի բակալավրի աստիճան և համակարգչային գիտությունների մասնագետի որակավորում: Դերասանական իր կարիերան սկսել է 2005 թվականին, իսկ աչքի է ընկել հատկապես նոլիվուդյան «Ինձ տուն տար»  (Take me Home) ֆիլմում տպավորիչ դերակատարումով հանդես գալուց հետո: Նա միաժամանակ գործարար կին է:  
2018 թվականին Ջոյս Քալուն անվանի դերասաններ Ռիտա Դոմինիկի, Էնյինա Նվիգվեի ընկերակցությամբ նկարահանվել է հետագայում մի շարք մրցանակների արժանացած Bound ֆիլմում:
Նա Niger Delta Icon and Dynamic Awards (NDID) մրցանակաբաշխությունում պատվո մրցանակի է արժանացել որպես տարվա առավել ազդեցիկ դերասանուհի (Most Influential Actress of the year (2020):


== Ընտրյալ ֆիլմագրություն ==
Take me Home (2007)
Obianama (2018)
Oderi gwugwu(2018)
Isioma Scotland (2018)
Bound (2018)


== Ծանոթագրություններ ==


== Արտաքին հղումներ ==
Joyce Kalu on IMDb
Ֆարմանյան

Ֆարմանյան, հայկական ազգանուն։


== Ազգանունը կրողներ ==
Հմայակ Ֆարմանյան (1860-1930), «Հորիզոն»-ի թղթակից։
Սամվել Ժորայի Ֆարմանյան (1978), քաղաքական գործիչ։
Վոլոդյա Վաղարշակի Ֆարմանյան, (Աբրահամյան, 1924-1945), բանաստեղծ։
Տիգրան Սիմոնի Ֆարմանյան (1953-2019), լրագրող։


== Ծանոթագրություններ ==
Սյալնագա

Սյալնագա (ռուս.՝ Сялнага), գետ Ռուսաստանում, հոսում է Կարելական ինքնավար հանրապետությունում։ Թափվում է Կոնդոպոժսկույու ծովախորշ, Օնեժսկի լիճ։ Գետի երկարությունը 14 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Բալթիկ ծովի ավազանային շրջանին, գետի ջրատնտեսային տեղամասը՝ Օնեժսկի լիճ, գետի ենթաավազանը՝ Սվիր։ Գետի գետային ավազանը՝ Նևա։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 01040100612102000014801
Հիդրոլոգիական ուսումնասիրությունների կոդը - 102001480
Ավազանի կոդը - 01.04.01.006
Հիդրոլոգիական ուսումնասիրությունների հատորի համարը - 02
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Դանուբի Գունդելֆինգեն

Դանուբի Գունդելֆինգեն  (գերմ.՝ Gundelfingen an der Donau), կոմունա Գերմանիայի Բավարիա երկրամասում։
Ենթարկվում է Շվաբիա վարչական շրջանին։ Գտնվում է Դանուբի Դիլինգենի շրջանի կազմում։ Բնակչությունը կազմում է 7729 մարդ (ըստ 2010 թվականի դեկտեմբերի 31-ի)։ Տարածքը կազմում է 53.97 կմ²։ Պաշտոնական կոդ՝ 09 7 73 136։


== Ժողովրդագրություն ==


== Պատկերասրահ ==

		


== Ծանոթագրություններ ==


== Արտաքին հղումներ ==
Gundelfingen: Historische Spurensuche – Die Junge Pfalz in Bayern (Haus der Bayerischen Geschichte)
Իրինա Ղափլանյան

Իրինա Ղափլանյան (սեպտեմբերի 27, 1983(1983-09-27), Երևան, Հայկական ԽՍՀ, ԽՍՀՄ), հայ քաղաքագետ, հասարակական և քաղաքական գործիչ, ՀՀ բնապահպանության նախարարի առաջին տեղակալ (2019 թվականի հունիսի 1 - 2020 թվականի նոյեմբերի 17)։ Նախկին «Հիմնադիր խորհրդարանի» անդամ, ակտիվիստ։


== Կենսագրություն ==
Ծնվել է 1983 թվականի սեպտեմբերի 27-ին Երևանում։ Անկուսակցական է։


=== Կրթություն ===
1989-1998 թվականներին սովորել և ավարտել է Անտոն Չեխովի անվան թիվ 55 դպրոցը։
1998-1999 թվականներին ուսանել է Միացյալ Նահանգներում FSA FLEX ծրագրով` ավագ դպրոցի ավարտական դասարանում։
1999-2001 թվականներին սովորել է Հայ-ռուսական համալսարանի իրավագիտության ֆակուլտետում, սակայն երկու տարի իրավագիտություն ուսանելուց հետո որոշել է փոխել ոլորտը, ընդունվելով Մալթայի համալսարանի միջազգային հարաբերությունների ֆակուլտետ։ 2001-2004 թվականներին ավարտել է Մալթաի համալսարանի միջազգային հարաբերությունների ֆակուլտետը և ստացել բակալավրի կոչում (թեզի պաշտպանություն` Սաուդյան Արաբիայի արտաքին քաղաքականության երկակիությունը)։
2005-2006 թվականներին սովորել է Լոնդոնի դիվանագիտական ակադեմիայում, Ուեսթմինսթրի համալսարանում, ստանալով դիվանագիտության մագիստրոսի կոչում (թեզի պաշտպանության թեման` Կանայք դիվանագիտության մեջ)։
2009-2014 թվականներին սովորել է Քեմբրիջ համալսարանի քաղաքագիտության ֆակուլտետում, ստանալով գիտության թեկնածուի (PhD) գիտական աստիճան (թեզի պաշտպանության թեման` Հետխորհրդային Հայաստան` նոր քաղաքական վերնախավ և նոր քաղաքական տրամախոսություն)։


=== Աշխատանքային գործունեություն ===
1999-2001 թվականներին աշխատել է Հանուն ընտանիքի և առողջության հասարակական կազմակերպությունում որպես վարչական օգնական։
2006-2007 թվականներին աշխատել է Միավորված ազգերի կազմակերպության զարգացման ծրագրում որպես ազգային կայուն զարգացման ծրագրի համակարգող։
2008-2009 թվականներին Ջորջթաուն համալսարանի կենսաանվտանգության բաժնի վերլուծաբան, փորձագետ։
2010-2013 թվականներին հասարակական հիմունքներով աշխատել է Caucasus Edition, Journal of Conflict Transformation պարբերականի համախմբագիր։
2012-2017 թվականներին համահիմնադրել է Գրին Բին էկո սրճարանների ցանցը։
2014-2017 թվականներին աշխատել է որպես Նիդեռլանդների բազմակուսակցական ժողովրդավարության ինստիտուտի փորձագետ։
2015-2017 թվականներին աշխատել է Հայաստանի ամերիկյան համալսարանի Extension բաժնում, մշակելով և դասավանդելով կանանց առաջնորդության և իրավահավասարության դասընթացներ։
2016 թվականին աշխատել է Հայաստանի ամերիկյան համալսարանի General Education ամբիոնում, դասավանդել է քաղաքագիտություն։
2018 թվականի հունիսի 11-ին նշանակվել է ՀՀ բնապահպանության նախարարի առաջին տեղակալ , 2020 թվականի նոյեմբերի 17-ից ազատվել է զբաղեցրած պաշտոնից։


== Գիտական գործունեություն ==
Մի շարք գիտական հոդվածների և գրքի հեղինակ է։


== Ընտանիք ==
Ամուսնացած է, ունի երեք երեխա (ամուսինը՝ Դեյվիդ Բեքքեթը, ամերիկացի է)։


== Ծանոթագրություններ ==
Վարդան Մկրտչյան (գիտնական)

Անվան այլ կիրառումների համար տե՛ս՝ Վարդան Մկրտչյան (այլ կիրառումներ)Վարդան Սուրենի Մկրտչյան (փետրվարի 18, 1950(1950-02-18), Երևան, Հայկական ԽՍՀ, ԽՍՀՄ), ինքնաշխատ կառավարման բնագավառի հայ գիտնական։ Տեխնիկական գիտությունների դոկտոր (1990), պրոֆեսոր (1993): ԽՍՀՄ վաստակավոր գյուտարար (1991):


== Կենսագրություն ==
Վարդան Մկրտչյանը ծնվել է 1950 թվականի փետրվարի 18-ին, Երևանում։ 1972 թվականին ավարտել է Երևանի պոլիտեխնիկական ինստիտուտը։ 1976-2001 թվականներին աշխատել է Հայաստանի պետական ճարտարագիտական համալսարանում, 2001-2004 թվականներին՝ Ավստրալիայի Նյու Սաութ Վեսթ համալսարանում, 2004 թվականից՝ Համահայկական համացանցային համալսարանի (Սիդնեյ) գլխավոր կառավարիչ։
Աշխատանքները վերաբերում են էներգատար ջերմային շարժընթացների ինքնաշխատ կառավարմանը, միկրոպրոցեսորային տեխնիկական և ծրագրային միջոցների ստեղծմանը։ Հեղինակ է բուհական ուսումնական ձեռնարկների։


== Պարգևներ և մրցանակներ ==
ԽՍՀՄ երիտասարդ գյուտարարների համամիութենական մրցանակ (1979
ՀԼԿԵՄ մրցանակ (1980)
ԽՍՀՄ վաստակավոր գյուտարար (1991)


== Երկեր ==
Խոնավ նյութերի վերամշակման արդյունավետության բարձրացումը կառավարման սահող ռեժիմում, Երևան, 1992։
Эффективные системи автоматического управления режимами сушки табака в скользящих режимах, М., 1987.
Микропроцессорные системы управления тепловыми процессами в скользящих режимах, Минск, 1993.


== Ծանոթագրություններ ==


== Արտաքին հղումներ ==
Семинар от доктора технических наук, профессора Мкртчяна В.C.(չաշխատող հղում)
Վանդերլեյ

Վանդերլեյ  (պորտ.՝ Wanderley), համայնք Բրազիլիայում՝ Բաիա նահանգի կազմում։ Գտնվում է Արևմտյան նահանգի Բաիա մարզում։ Մտնում է Կոտեժիպի գավառի կազմի մեջ։ Բնակչությունը կազմում է 13658 մարդ՝ 2007 թվականի տվյալներով։ Գրավում է 3 043,408 կմ2 տարածք։ Բնակչության խտությունը՝ 4.5 մարդ/կմ²։


== Պատմություն ==
Քաղաքը հիմնադրվել է 1985 թվականի փետրվարի 25-ին։


== Վիճակագրություն ==
Համախառն ներքին արդյունքը, 2005 թվականի դրությամբ, կազմում է 37.510.668,00 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Համախառն ներքին արդյունքը մեկ շնչի հաշվով, 2005 թվականի դրությամբ, կազմում է  2.747,23 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Մարդկային ներուժի զարգացման ինդեքսը, 2000 թվականի դրությամբ, կազմում է 0,619 (տվյալները՝ ՄԱԿ-ի զարգացման ծրագրի)։
Բակեևո (այլ կիրառումներ)

Բակեևո, կարող է վերաբերել՝

Բակեևո - գյուղ Ռուսաստանի Բաշկորտոստան հանրապետության Բելորեցկի շրջանի կազմում։
Բակեևո - գյուղ Ռուսաստանի Բաշկորտոստան հանրապետության Ստերլիբաշևսկի շրջանի կազմում։
Տերիբերկա (գյուղ, Կոլսկի շրջան)

Տերիբերկա (ռուս.՝ Териберка), գյուղ Ռուսաստանի Մուրմանսկի մարզի Կոլսկի շրջանի կազմում։
Բնակչությունը 2010 թվականին գրանցված տվյալներով կազմում էր 957 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Վրաստանի ազգային թանգարան

Վրաստանի ազգային թանգարան (վրաց.՝ საქართველოს ეროვნული მუზეუმი, սաքարթվելոս էրովնուլի մուզեումի), Վրաստանի ազգային թանգարանը միավորում է Վրաստանի առաջատար թանգարաններին։ Թանգարանը ստեղծվել է ինստիտուցիոնալ-կառուցվածքային, օրենսդրական բարեփոխումների արդյունքում և նպատակ է հետապնդում արդիականացնելու թանգարանային հաստատությունները՝ միավորված այս ցանցի ներքո, համակարգելու հետազոտական և կրթական գործունեությունը։ Ձևավորվել է 2004 թվականի դեկտեմբերի 30-ին։ Ստեղծման օրից այն նախագահում է պրոֆեսոր Դավիթ Լորդկիպանիձեն։
Վրաստանի ազգային թանգարանի համակարգում է հետևյալ թանգարանների կառավարումը՝

Վրաստանի Սիմոն Ջանաշիայի թանգարան, Թբիլիսի
Սամցխե-Ջավախքի պատմության թանգարան, Ախալցխա
Ազգագրության բացօթյա թանգարան, Թբիլիսի
Վրաստանի արվեստների պետական թանգարան
Շալվա Ամիրանաշվիլու գեղարվեստի թանգարան, Թբիլիսի, մասնաճյուղեր
Խորհրդային օկուպացիայի թանգարան, Թբիլիսի
Դմանիսի պատմության և հնագիտության արգելոց-թանգարան, Դմանիս
Վանիի հնագիտության արգելոց-թանգարան, Վանի
Լոսեբ Գրիշաշվիլիի Թբիլիսիի պատմության թանգարան, Թբիլիսի
Սվանեթի պատմության և ազգագրության թանգարան, Մեստիա
Լեո Դավիթաշվիլիի պալեոբիոլոգիայի ինստիտուտ, Թբիլիսի
Սիղնաղի թանգարան, Սիղնաղի


== Ծանոթագրություններ ==


== Արտաքին հղումներ ==
Պաշտոնական կայքը
Պորտու Նասիունալի գավառ

Պորտու Նասիունալի գավառ  (պորտ.՝ Microrregião do Porto Nacional), գավառ Բրազիլիայում, մտնում է Սեարա նահանգի մեջ։ Մտնում է Արևմտյան Տոկանտինսի մարզի մեջ։ Բնակչությունը կազմում է 304 110 մարդ 2006 թվականի տվյալով։ Զբաղեցված տարածքը 21 197,989  կմ²։ Բնակչության խտությունը 14,3  մարդ/կմ²։


== Վիճակագրություն ==
Համախառն ներքին արտադրանքը կազմել է 1 116 077 353,00 (ըստ Բրազիլիայի ինստիտուտի աշխարհագրության և վիճակագրության տվյալների)
Համախառն ներքին արտադրանքը մեկ շնչի հաշվով 2004 թվականին կազմում է 4276,38 ռեալ (ըստ Բրազիլիայի ինստիտուտի աշխարհագրության և վիճակագրության տվյալների)
Մարդկային զարգացման ինդեքսի պոտենցիալը 2000 թվականին կազմել է 0,777։


== Գավառի կազմ ==
Գավառի կազմի մեջ են մտնում հետևյալ համայնքները.

Պալմաս
Տոկանտինյա
Պոպան Յոլ

Պոպան Յոլ (ռուս.՝ Попан-Ёль), գետ Ռուսաստանում, հոսում է Կոմի Հանրապետությունով։ Գետաբերանը գտնվում է Պոժյոգ գետի աջ ափին՝ 104 կմ հեռավորության վրա։ Գետի երկարությունը կազմում է 20 կմ։


== Ջրագրության տվյալներ ==
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Վիչեգդա գետն է, սկսած Սիկտիվկար քաղաքից մինչև ակունք, գետի ենթաավազանը՝ Վիչեգդա, գետի գետային ավազանը՝ Հյուսիսային Դվինա։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝

Ջրային օբյեկտի կոդը հանրային գրանցմամբ — 03020200212103000022361
Կոդը ըստ հիդրոլոգիական հետազոտության (ՌԴ) — 103002236
Ավազանի կոդը — 03.02.02.002
Ծավալի համարը ըստ ՌԴ-ի — 03
Թողարկումը ըստ ՌԴ-ի — 0


== Ծանոթագրություններ ==
Դիպլոդոկ

Դիպլոդոկ (լատ.՝ Diplodocus), զաուրոպոդ խմբի մողեսակոնքայինների ցեղ։ Առաջին քարացած մնացորդները հայտնաբերվել են 1877 թվականին Կոլորադոյի Ժայռային լեռներում պալեօնթոլոգ Սեմյուել Ուիլիսթոնի կողմից։ Հետագայում հայտնաբերվեցին նաև այլ մնացորդներ։ Դրանք բոլորը վերագրվում են 147-150 միլիոն տարի հնության։
Ցեղն ապրել է ուշ Յուրյան դարաշրջանում՝ ժամանակակից Հյուսիսային Ամերիկայի տարածքում, արևմտյան շրջաններում։ Մորիսոնի ձևավորման մեջ Դիպլոդոկի մնացորդները ամենատարածվածներից են։
Դիպլոդոկը հանդիսանում է համեմատաբար հեշտ իդենտիֆիցիրացվող դինոզավրերից մեկը։ Խոշորագույն դինոզավրերից մեկն է համարվում, որոնք հայտնի են ամբողջական կմախքային մնացորդներով։ Դիպլոդոկի խոշոր չափերը պայմանավորված է նրա գիշատիչ լինելով։ Այդ ժամ, անակաշրջանի գիշատիչները սովորաբար մեծ չափեր ունեն։ Խոշոր գիշատիչներից հայտնի են նաև Ալոզավրերն ու Ցերատոզավրերը։


== Անվան ստուգաբանություն ==

Այս ցեղի անվանումը տվել է ամերիկացի պալեօնթոլոգ Չարլզ Մարշը 1878 թվականին։ Դիպլոդոկ բառը կազմված է հին հունարենի երկու բառերից՝ հունարեն՝ διπλόος (diplos)՝ կրկնակի, և հունարեն՝  (dokos)՝ ճառագայթ։ Անվանումը տրվել է պոչի ոսկորների յուրօրինակ կառուցվածքի համար՝ պոչային ողերն ունեն կրկնակի ճառագայթային ածանցյալներ։
Սկզբնական շրջանում պոչային ողերի այսպիսի կառուցվածքը բնութագրվում էր միայն դիպլոդոկերին, սակայն հետագայում իրականացված անալոգային ուսումնասիրությունները ցույց տվեցին, որ այդպիսի ողեր ունեն նաև այլ զաուրոպոդներ, օրինակ Մամենչիզավրերը։


== Նկարագրությունը ==

Սրանք ուշյուրյան ժամանակաշրջանի իսկական հսկաներից են։ Հետազոտող Դեյվիդ Ջիլեթի հաշվարկների համաձայն դիպլոդոկի երկարությունը կարող էր հասնել 54 մետրի, քաշը՝ 113 տոննայի։ Այս թվերը չհաստատվեցին, քանի որ հետագա ուսումնասիրությունները փոխեցին դիպլոդոկի ողերի քանակի մասին պատկերացումները։ Հսկայի իրական չափերը արդի պատկերացումներով անհամեմատ փոքր ստացվեցին։ Դիպլոդոկը միջինում հասել է 27 մետր երկարության։ Գիտնականների կարծիքով աեմնախոշոր առանձնյակների չափերը կարող էին հասնել 35 մետրի։ Երկարության մեծ մասը բաժին էր ընկնում վզին ու պոչին։ Դիպլոդոկի զանգվածը մի հաշվումների համաձայն հասնում էր 10-20 տոննայի, մեկ այլ հաշվարկների համաձայն՝ 20-80 տոննայի։ Բացառված չէ այն վարկածը, որ գոյություն են ունեցել առավել խոշոր դինոզզավրեր, օրինակ, Սուպերզավրը, սակայն դրանց կմախքը ամբողջական վիճակում չի գտնվել, հայտնաբերվել են միայն ոսկրային հատվածներ, ինչը հնարավորություն չի տալիս պատկերացում կազմել դինոզավրի ստույգ չափերի մասին։


== Ծանոթագրություններ ==


== Արտաքին հղումներ ==
Դինոզավրի ձագի կմախքի ուսումնասիրությունները ցույց տվեցին, թե ինչպես են մեծանում դինոզավրերը
Փանասկերտ (գետ)

Փանասկերտ, Բանա-Փանասկերտ, Պանազկերտ, Պանասկերտ, Փանազկերտ, Փանասկերտի վտակ, Փենեզկերտի վտակ - գետակ Ճորոխի ավագանում, նրա աջակողմյան Օլթիի գետ վտակի աջ օժանդակը, որը նրան է միանում Օլթի քաղաքից մոտ 30 կմ հյուսիս–արևելք։ Փանասկերտի հովտում են գտնվում Փանասկերտ Ներքին և Վերին գյուղեերը ու Փանասկերտ ամրոցի ավերակները։ Մուրացանը («Երկերի ժողովածու», ե 3, 1952, էջ 424) հիշատակում է Փանասկերտի ձոր, որը հավանաբար այս գետի ձորահովիտն է։


== Ծանոթագրություններ ==
DNA Model Management

DNA Model Management–ը մոդելային գործակալություն է Նյու Յորքում և այժմ թոփ երեք լավագույն մոդելային գործակալություններից մեկն է ամբողջ աշխարհում։ Հիմնադրվել է 1996 թվականին Ջերոմ և Դեյվիդ Բոնուվղիեղների կողմից։ Այն հովանավորել է այնպիսի հայտնի մոդելների, ինչպիսի եք Լինդա Էվանգելիստան, Ալեսանդրա Ամբրոսիոն, Նատալիա Վոդիանովան, Էմբեր Վալեթան, Դաուտցեն Կրոեսը, Նադյա Աուերմանը, Շալոմ Հալոուվը, Էդի Քեմփբելը, Ռաքուել Զիմերմանը, Ռոմի Սթրիյդը և այլք։


== DNA Model Management–ի մոդելները ==
Ստորև ներկայացված են այն մոդելները, որոնց այժմ հովանավորում է DNA–ն ՝ 


== Ծանոթագրություններ ==


== Արտաքին հղումներ ==
http://www.dnamodels.com/ DNA Model Management. պաշտոնական կայք
Model Management in the Fashion Model Directory
Model Management profile at models.com
Լիպովկա (գյուղ, Կարմասկալինսկի շրջան)

Անվան այլ կիրառումների համար տե՛ս՝ ԼիպովկաԼիպովկա (ռուս.՝ Липовка, բաշկիրերեն՝ Липовка), գյուղ Ռուսաստանի, Բաշկորտոստան հանրապետության Կարմասկալինսկի շրջանի կազմում։
Բնակչությունը 2009 թվականին գրանցված տվյալներով կազմում էր 8 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Աֆենի Շաքուր

Աֆենի Շաքուր (ի ծնե՝ Էլիս Ֆեյ Ուիլյամս, հունվարի 10, 1947(1947-01-10), Լամբերթոն, Հյուսիսային Կարոլինա, ԱՄՆ - մայիսի 2, 2016(2016-05-02), Sausalito, Մարին շրջան, Կալիֆոռնիա, ԱՄՆ), ամերիկացի ակտիվիստ, բարեգործ, քաղաքական գործիչ և «Սև հովազներ» կուսակցության անդամ։ Հանգուցյալ ռեփեր Թուփաք Շակուրի մայրն է։ Դատարանում պաշտպանել է իրեն՝ որպես «Հովազների» անդամ բազմաթիվ ռմբակոծություններին մասնակցելու մեղադրանքից։


== Կենսագրություն ==
Էլիս Ֆեյ Ուիլյամսը ծնվել է 1947 թվականի հունվարի 10-ին Հյուսիսային Կարոլինայի Լամբերտոն քաղաքում։ Մայրը տնային տնտեսուհի էր, իսկ հայրը՝ հեռահար վարորդ։ Ուներ նաև քույր։ Շուտով նրա ծնողներն ամուսնալուծվեցին, և 1958 թվականին մայրն աղջիկների հետ տեղափոխվեց Նյու Յորք։ Այնտեղ Էլիսը սկսել է հաճախել «Bronx High School of Science»։ 15 տարեկան հասակում սկսել է կոկաին օգտագործել։ 1964 թվականին անդամագրվել է «Սև հովազներ» կուսակցությանը։ 1968 թվականին փոխել է իր անունը՝ Աֆենի Շակուր։
1969 թվականի ապրիլի 2-ին Շակուրը և «Հովազների» քսան անդամներ ձերբակալվել են Նյու Յորքում ոստիկանական բաժանմունքներ, հանրախանութներ և այլ հասարակական վայրեր ռմբակոծելու մեղադրանքով։ 1970 թվականի աշնանը Շակուրը գրավի դիմաց ազատ է արձակվել և հղիացել Նյու Ջերսիից բեռնատարի վարորդ Ուիլյամ Գարլանդից։ Դրանից կարճ ժամանակ անց գրավը չեղյալ է հայտարարվել, և նա վերադարձել է բանտ։ 1971 թվականին՝ «Panther 21» անունով հայտնի դատավարության ժամանակ, նրա վրայից հանվել են մեղադրանքները, և նույն տարվա մայիսին Շակուրն ազատ է արձակվել։ 1971 թվականի հունիսի 16-ին ծնվել է Շակուրի որդին՝ Թուփաք Շակուրը։


== Երաժշտական արդյունաբերություն և բարեգործություն ==
Թուփաքի մահից 1 տարի անց երգչի հետմահու ալբոմներից վաստակած գումարով Աֆենին Ջորջիայում հիմնադրել է «Tupac Amaru Shakur Foundation» հիմնադրամը, որն իրականացնում է գեղարվեստական ծրագրեր երիտասարդների համար, և «Amaru Entertainment» հոլդինգային ընկերությունը, որտեղ պահվում են Թուփաքի բոլոր չհրատարակված նյութերը։ Բացի այդ, նա թողարկել է «Makaveli Branded» հագուստի ցանցը, որից ստացված բոլոր եկամուտները փոխանցվում են «Tupac Amaru Shakur Foundation» բարեգործական հիմնադրամին։


=== Դատավարություն «Death Row Records»-ի դեմ ===
2007 թվականի հունիսի 20-ին Աֆենի Շակուրը դիմել էր դաշնային դատարան՝ պահանջելով արգելել «Death Row Records» ընկերության կողմից Թուփաքի չհրատարակված երգերի վաճառքը։ Դատաքննության ընթացքում Աֆենի Շակուրը «Death Row Records»-ից հետ է վերցրել որդու 150 չհրատարակված երգերը։ Նա ստեղծել է «Amaru Records» լեյբլը, որպեսզի թողարկի Թուփաքի չհրատարակված ձայնագրությունները։ 


=== Հանրային ելույթներ ===
Բացի բարեգործական գործունեությունից Աֆենի Շաքուրը հանդես է եկել հանրության առջև և դասախոսություններ կարդացել՝ ճամփորդելով ԱՄՆ-ում։ 2007 թվականի փետրվարի 6-ին ելույթ է ունեցել «Vanderbilt’s Commemoration for Black History Month»-ի շրջանակներում (Աֆենի Շակուրի ելույթը 02-06-07)։


=== Մահ ===
Աֆենի Շաքուրը մահացել է 2016 թվականի մայիսի 2-ին Կալիֆոռնիայի Սոսալիտո քաղաքում։
Ժամը 21:30-ին շերիֆի գրասենյակին հայտնել են սրտի հնարավոր կանգի մասին։ Աֆենի Շակուրը տեղափոխվել է տեղի հիվանդանոց, որտեղ մահացել է 22:28։ Նրա մահվան հավանական պատճառը սրտի կաթվածն է։


== Տես նաև ==
Թուփաք Շաքուր


== Ծանոթագրություններ ==
Գրիգորի Մեստեչկին

Գրիգորի Մեստեչկին (ուկրաիներեն՝ Мєстєчкін Григорій Абрамович, հունիսի 30, 1929(1929-06-30), Կիև, Ուկրաինական ԽՍՀ, ԽՍՀՄ - հոկտեմբերի 14, 2005(2005-10-14)), խորհրդային ուկրաինացի դրամատուրգ, լրագրող, գավառագետ, արվեստագետ։ Ուկրաինայի մշակույթի վաստակավոր գործիչ։


== Կենսագրություն ==
Գրիգորի Մեստեչկինը ծնվել է 1929 թվականին Կիևում։ Լրագրությամբ զբաղվել է 1947 թվականից։ 1952 թվականին ավարտել է Կիևի համալսարանի լրագրության բաժինը։ Եղել է թերթերի և ռադիոյի հոդվածների ու տեքստերի հեղինակ, 1956 թվականից գրել է սցենարներ հեռուստատեսության համար, 1967 թվականից` կինեմատոգրաֆիայի համար։ 1974 թվականի անդամագրվել է Ուկրաինայի ԽՍՀ կինեմատոգրաֆիստների միության սցենարիստների գիլդիային։ Քսան վավերագրական և հայտնի գիտական ֆիլմերի հեղինակ է, որոնք կազմում են Ուկրաինայի ազգային կինոյի ոսկե ֆոնդը։


== Ֆիլմեր ==


== Գրականություն ==
Спілка кінематографістів Украни. К., 1985. - С.103-104.


== Ծանոթագրություններ ==


== Արտաքին հղումներ ==
Г. А. Мєстєчкін. Ганна Собачко.
http://www.day.kiev.ua/100672/
http://lana.nepopsa.com/main/news/page,6,118-khudozhestvennaja-rezba-po-derevu.html(չաշխատող հղում)
http://www.kpi.ua/newspaper/532-15.html Archived 2016-03-04 at the Wayback Machine.
Ուգլիչի շրջան

Ուգլիչի շրջան (ռուս.՝ Угличский район), մունիցիպալ շրջան Ռուսաստանի Դաշնության Յարոսլավլի մարզում։
Ստեղծվել է 1929 թվականին։ Վարչական կենտրոնը՝ Ուգլիչ։


== Աշխարհագրություն ==
Շրջանի տարածքի մակերեսը կազմում է 2568 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 48265 մարդ։ Բնակչության խտությունը կազմում էր 18,79 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Ելիզավետա Կրասնուշկինա

Ելիզավետա Զախարևնա Կրասնուշկինա (ռուս.՝ Елизаве́та Заха́рьевна Красну́шкина, 1856, Տագանրոգ, Դոնի զորքի մարզ, Ռուսական կայսրություն - 1912, Իտալիա), ռուս նկարիչ, փորագրանկարի վարպետ։


== Կենսագրություն ==
Ելիզավետա Կրասնուշկինան ծնվել է 1858 թվականին Տագանրոգում, ժառանգական Տագանրոգի պատվավոր քաղաքացի, գնդապետ Զախարիա Եգորևիչ Կրասնուշինկայի (1816-1892) ընտանիքում (թոշակի անցած գեներալ-մայոր)։ Տունը, որտեղ ապրել է Կրասնուշկինան, պահպանվել է առ այսօր։
Գեղարվեստական կրթություն ստացել է Պետերբուրգի գեղարվեստի կայսերական ակադեմիայում, ուր ընդունվել է 1876 թվականին։ Վիկտոր Բոբրովի և Լև Դմիտրիև-Կովկասցու ղեկավարությամբ զբաղվել է փորագրանկարչությամբ և օֆորտով։ Փորագրանկարների իր ալբոմը նվիրել է կայսր Ալեքսանդր III-ին, ինչի համար ստացել է բարձր պարգև։ Նրա մեկ այլ ալբոմ գնել է Էրմիտաժը։
Կրասնուշկինայի ճակատամարտային նկարչության ուսուցիչն է եղել Բոգդան Վիլլեվալդեն։ Կրասնուշկինայի ստեղծագործությունները ցուցադրվել են Պետերբուրգի գեղարվեստի կայսերական ակադեմիայում և Պետերբուրգի նկարիչների միությունում։ 1882 թվականից զբաղվել է օֆորտային (eau-forte) փորագրությամբ։ 1904 թվականին Մոսկվայում ներկայացվել են Կրասնուշկինայի երեք նկարները` «Գուդոշնիկը Պոմպոյում», «Կազակների զորախաղեր» և «Հետախուզման մեջ» (իտալական ժողովրդական կյանքից)։
1893 թվականից Ելիզավետա Կրասնուշկինան ապրել է Հռոմում, որտեղ ունեցել է իր արվեստանոցը (այլ տվյալներով Հռոմում ապրել է 1897 թվականից): Պարբերաբար մասնակցել է Հռոմում կազմակերպված ցուցահանդեսներին։ Ցուցահանդեսներից մեկում ներկայացվել է նաև նրա աշխատանքներից մեկը, որն արժանացել է թագավորական զույգի ուշադրությանը. դա «Կազակներ» փորագրանկարն է։ Փորագրանկարը ձեռք է բերել Իտալիայի թագավոր Վիկտոր Էմանուիլ II-ը։
Ելիզավետա Կրասնուշկինայի ստեղծագործությունները գտնվում են Էրմիտաժում, Սանկտ Պետերբուրգի Ռուսական թանգարանում, Մոսկվայի Պուշկինի անվան Կերպարվեստի թանգարանում։


== Պարգևներ ==
Պարգևատրվել է չորս արծաթե մեդալներով` ձիերի մեծ և փոքր Էսքիզների համար, որոնք գտնվել են ակադեմիական ցուցահանդեսում 1881 թվականին և երկու փոքր մեդալով էսքիզի և նկարչության համար։


== Ծանոթագրություններ ==


== Արտաքին հղումներ ==
Ելիզավետա Զախարևնա Կրասնուշկինա
Վահե-Անդրե Հեքիմյան

Վահե-Անդրե Հեքիմյան (մայիսի 14, 1914(1914-05-14), Օրդու, Տրապիզոնի վիլայեթ, Օսմանյան կայսրություն - նոյեմբերի 21, 1997(1997-11-21), Փարիզ), գեղանկարիչ։


== Կենսագրություն ==
Վահե-Անդրե Հեքիմյանը ծնվել է Արևմտյան Հայաստանի Տրապիզոնի վիլայեթի Օրդու քաղաքում։ Հայոց ցեղասպանության ժամանակ որբացել է, հայտնվել է Կոստանդնուպոլսի որբանոցներից մեկում, այնուհետև հաստատվել Գրաս քաղաքում, 1924 թվականից ապրել Փարիզում, որտեղ զբաղվել է լուսանկարչությամբ և զանազան արհեստներով։ 1937-1945 թվականներին եղել է զինվորական ծառայության մեջ, մասնակցել երկրորդ համաշխարհային պատերազմին։ 1953 թվականից զբաղվել է նկարչությամբ։ Վահե-Անդրե Հեքիմյանի կտավներին բնորոշ են հագեցած կոլորիտը, գունածավալների ռիթմիկ խմբավորումը, պատկերման պայմանականությունը։ Անհատական ցուցահանդեսներ է ունեցել Գրոսում, Նիցցայում, Լիոնում, ԱՄՆ-ում։ 1983 թվականին այցելել է Հայաստան։
Հեքիմյանի աշխատանքներից գտնվում են Հայաստանի ազգային պատկերասրահում։


== Ստեղծագործություններ ==
«Օրդու», 1961
«Նատյուրմորտ», 1969
«Ադանա»
«Տրապիզոն»
«Հայկական երգ»
«Զեյթուն»


== Ծանոթագրություններ ==
Սեն Մարտեն (Ստորին Հռենոսի գավառ)

Սեն Մարտեն (ֆր.՝ Saint-Martin), համայնք Ֆրանսիայի Գրանդ Էստ մարզի Ստորին Հռենոս գավառում։
Բնակչությունը 2006 թվականի դրությամբ կազմում է 349 մարդ, բնակչության խտությունը` 87.91 մարդ/կմ²։ Բնակավայրը զբաղեցնում է 3.97 կմ² տարածք։


== Աշխարհագրություն ==
Գտնվում է Փարիզ քաղաքից 370 կմ արևելք, Ստրասբուրգ քաղաքից` 45 կմ հարավ-արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 222 աշխատունակ (15-64 տարեկան)  բնակիչ, որոնցից ակտիվ էին 170-ը, իսկ ոչ ակտիվները` 52։ Ակտիվության ցուցանիշը կազմում է 76,6 %։ 170 աշխատունակ մարդկանցից աշխատել է 145 անձ (84 տղամարդ և 61 կին)։ Գործազուրկ են եղել 25 անձ (13 տղամարդ և 12 կին)։ 52 անաշխատունակներից 13-ը եղել են աշակերտներ կամ ուսանողներ, 25-ը` թոշակառուներ, իսկ 14-ը չեն աշխատել տարբեր պատճառներով։


== Տես նաև ==
Ստորին Հռենոս գավառի համայնքների ցանկ


== Արտաքին հղումներ ==
INSEE


== Ծանոթագրություններ ==